**Analýza vplyvov na podnikateľské prostredie**

**Názov materiálu:** Návrh zákona o verejnej osobnej doprave a o zmene a doplnení niektorých zákonov

**Predkladateľ:** Ministerstvo dopravy SR

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

|  |  |  |  |  |  |
| --- | --- | --- | --- | --- | --- |
|  | | | |  |  |
|  |  |  |  |  |  |
|  | ***TYP NÁKLADOV*** | **Zvýšenie nákladov v € na PP** | | **Zníženie nákladov v € na PP** | |
|  | ***A.Dane, odvody, clá a poplatky, ktorých cieľom je znižovať negatívne externality*** | **10 550** | | **0** | |
|  | ***B. Iné poplatky*** | **0** | | **0** | |
|  | ***C. Nepriame finančné náklady*** | **25 000** | | **-262 500** | |
|  | ***D. Administratívne náklady*** | **4 409** | | **0** | |
|  | ***Spolu = A+B+C+D*** | **39 959** | | **-262 500** | |
|  | ***Z toho*** |  | |  | |
|  | ***E. Vplyv na mikro, malé a stredné podn.*** | **1 023** | | **-175 000** | |
|  | ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **0** | | **0** | |
|  |  |  |  |  |  |
|  | *VÝPOČET PRAVIDLA 1in2out:* | IN | | OUT | |
|  | *G. Náklady okrem výnimiek = B+C+D-F* | **29 409** | | **-262 500** | |

**Priame finančné náklady**

Pri implementácii sa počíta s elektronizáciou niektorých administratívnych úkonov súvisiacich s licenčným a koncesným konaním vo verejnej doprave. Tá bude realizovaná formou portálu, v rámci ktorého budú jednotlivé činnosti a moduly spoplatnené formou správnych poplatkov. Tieto poplatky existujú aj v súčasnosti, no každý dopravný správny orgán ich má určené v rôznej výške. Po prechode na elektronizáciu týchto služieb budú poplatky zjednotené. Predpokladá sa vplyv na finančné náklady, ktoré budú príjmom rozpočtu verejnej správy.

**Nepriame finančné náklady**

Zefektívnenie procesov znamená zníženie potreby ľudských zdrojov v podobe človeko-hodín a zároveň zníženie poplatkov za poštovné. Podnikateľom podnikajúcim v pravidelnej osobnej doprave ale pribudne povinnosť zverejňovať cestovné poriadky v jednotnom formáte, ktoré môžu znamenať rast administratívnej záťaže a nákladov na sprevádzkovanie systému schopného exportovať dáta v požadovanom formáte. Veľká časť dotknutých podnikateľov ale uvedené činnosti už v súčasnosti realizuje.

**Administratívne náklady**

Administratívne náklady sa predpokladajú z dôvodu zavedenia novej povinnosti zverejňovania cestovných poriadkov v pravidelnej osobnej doprave vo vopred stanovenom formáte.

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**  (zákona, vyhlášky a pod.) | **Lokalizácia** (§, ods.) | **Pôvod regulácie:**  SK/EÚ úplná harm./EÚ harm. s možnosťou voľby | **Účinnosť**  **regulácie** | **Kategória dotk. subjektov** | **Počet subjektov v dotk. kategórii** | **Počet subjektov MSP v dotk. kategórii** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**  In (zvyšuje náklady) /  Out (znižuje náklady**)** |
| 1 | Zrušenie potreby zriaďovania zákazníckych centier | 0 | § 14 ods. 4 | SK | 01.06.23 | dopravcovia | 15 | 10 | -17 500 | -262 500 | Out (znižuje náklady) |
| 2 | Zavedenie povolenia na prevádzkovanie linky mestskej dráhovej dopravy | 0 | § 6 | SK | 01.06.23 | dopravcovia v mestskej dráhovej doprave | 5 | - | 204 | 1 021 | In (zvyšuje náklady) |
| 3 | Zmena povolenia na prevádzkovanie linky mestskej dráhovej dopravy | 0 | § 7 | SK | 01.06.23 | dopravcovia v mestskej dráhovej doprave | 5 | - | 240 | 1 200 | In (zvyšuje náklady) |
| 4 | Poskytovanie prevádzkových údajov | 0 | § 25 | SK | 01.06.23 | dopravcovia | 18 | 5 | 205 | 3 684 | In (zvyšuje náklady) |
| 5 | Povinnosť budovať nové zastávky a stanice VOD bezbariérovo a osvetlené | 0 | §16 ods. 5 | SK | 01.06.23 | stavebník/vlastník/zriaďovateľ zastávky | 20 | - | 1 703 | 34 054 | In (zvyšuje náklady) |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

Účinnosť zákona má celkovo pozitívny vplyv na náklady podnikateľského prostredia. V rámci činností definovaných v zákone sa predpokladá úplná elektronizácia niektorých konaní vo verejnej osobnej doprave. Tá prinesie:

1. Šetrenie finančných nákladov na poštovné keďže činnosti budú vykonávané elektronicky.
2. Zmenu nákladov (zvýšenie alebo zníženie), keďže dôjde k zjednoteniu správnych poplatkov, pričom charakter zmeny bude záležať od toho, akú výšku správnych poplatkov má v súčasnosti dopravný správny orgán, v ktorého pôsobnosti dopravca prevádzkuje dopravné služby a od frekvencie zmien licencie.
3. Zvýšenie nákladov na softvérové zabezpečenie exportu cestovných poriadkov v požadovanom predpísanom formáte.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

Trhové konzultácie organizované v súlade s Jednotnou metodikou na posudzovanie vybraných vplyvov Ministerstva hospodárstva SR sa uskutočnili on-line formou dňa 27.10.2022 za účasti pozvaných subjektov – dopravcov, objednávateľov dopravných služieb, občianskych združení a MD SR.

Jednotlivým aktérom boli na stretnutí odprezentované základné východiská a rámce pripravovaného návrhu zákona o verejnej osobnej doprave spolu s prehľadom navrhovaných legislatívnych zmien oproti súčasnému stavu. Zároveň v rámci diskusie boli od účastníkov zozbierané podnety, ktoré sú do návrhu zákona zapracované príp. budú zapracované do vykonávacích vyhlášok, resp. sa k nim ešte uskutočnia dodatočné pracovné stretnutia.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐* ***zvyšuje*** *☐ nemení x znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*X* ***zvyšuje*** *☐ nemení ☐ znižuje*

Súčasťou návrhu zákona je štandardizovaný zber cestovných poriadkov v strojovej forme prostredníctvom webovej aplikácie a následne zdieľanie týchto dát tretím stranám (v rozsahu, ktorý doteraz neexistuje), čím sa zvyšuje produktivita a pravdepodobnosť využitia týchto dát na rozvoj alebo komerčné využitie.

Súčasťou plánovaného portálu verejnej osobnej dopravy, ktorý bude poskytovať B2B a B2G služby bude aj modul slúžiaci konečným spotrebiteľom (B2C) v podobe zjednoteného formátu cestovných poriadkov a vyhľadávača spojení (ako integrálnej súčasti prevádzkovania služby jednotného cestovného dokladu).

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *sankcie alebo pokuty, ako dôsledok porušenia právne záväzných ustanovení;*
2. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
3. *regulované ceny podľa zákona č. 18/1996 Z. z. o cenách;*
4. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.*

**nemá**